cyanic-selkie/wikianc huggingface dataset:
সাদত হাসান মান্টো
মৃত্যু
ক্রমাগত নিম্ন মানের সুরা পানে ‘মান্টো “লিভার সিরোসিস”-এ আক্রান্ত হন। তার জীবনযাত্রাও ছিল চূড়ান্ত বাউণ্ডুলে এবং বেপরোয়া। শরীরের প্রতি অযত্ন, অপ্রতুল চিকিৎসা, আর্থিক অনটন ইত্যাদিতে জর্জরিত মান্টোর বেঁচে থাকার প্রবল আগ্রহ ব্যাধির কাছে আত্মসমর্পণ করে। ১৯৫৫ সালের ১৮ জানুয়ারি তার অকাল প্রয়াণ ঘটে তার দ্বিতীয় আবাস ভূমি লাহোরে।
হানি বাফনা
হানি বাফনা একজন ভারতীয় টেলিভিশন অভিনেতা।যিনি বাংলা টিভি ধারাবাহিক এবং সিনেমায় অভিনয় করেন। তিনি বাংলা টেলিভিশন শিল্পের অন্যতম প্রতিভাবান ও নিবেদিত অভিনেতা।
ব্যক্তিগত জীবন
তিনি হাফ মারোওয়ারি ও হাফ জৈন।তিনি একজন স্ব-স্বীকৃত খাদ্যরসিক এবং ক্রীড়া উৎসাহী।  তিনি বর্তমানে সিঙ্গেল।  তিনি  আশুতোষ কলেজ থেকে স্নাতক এবং টেলিভিশন শিল্পে যোগদানের আগে চিকিৎসা প্রতিনিধি হিসেবে কাজ করেছিলেন। সময়  পেলে তিনি একটি বেসরকারী অভিনয় স্কুলে অভিনয়ের কর্মশালাও পরিচালনা করেন।
জিতেন্দ্রনাথ কুশারী
জিতেন্দ্রনাথ কুশারী (১৮৯৩ ― ২৪ ফেব্রুয়ারি ১৯৬৬) একজন ভারতীয় স্বাধীনতা সংগ্রামী, সমাজসেবী ও লেখক।
প্রারম্ভিক জীবন
জিতেন্দ্রনাথ ঢাকার বাহেরক গ্রামে জন্মগ্রহণ করেন। ময়মনসিংহের বিন্ধ্যবাসিনী স্কুল থেকে ১৯০৯ সালে এন্ট্রান্স পাশ করে কিছুদিন গোয়ালন্দ স্টীমার কোম্পানীতে কাজ করেন। বরিশালের বিখ্যাত ব্ৰজমোহন কলেজ থেকে এফ.এ. পাশ করেন ও ওই কলেজ থেকে ১৯১৬ সালে বিএ পাশ করে বিভিন্ন স্থানে শিক্ষকতার কাজ করেন।
বিপ্লবী জীবন
ছাত্রজীবন থেকে বিপ্লবী সংগঠনের সঙ্গে যুক্ত ছিলেন জিতেন্দ্রনাথ কুশারী। নোয়াখালিতে ভারত রক্ষা আইনে গ্রেপ্তার হয়ে খুলনা জেলা য় অন্তরীণ থাকেন। ১৯১৯ সালে মুক্তি পেয়ে শিক্ষাগত যোগ্যতা গোপন রেখে কলিকাতার শ্ৰীগৌরাঙ্গ প্রেসে কম্পোজিটারের কাজ শেখেন এবং শ্যামসুন্দর চক্রবর্তীর সারভেন্ট পত্রিকায় সহকারী প্রেস ম্যানেজার হন। ভারতের জাতীয় কংগ্রেস দলের অন্যতম নেতা হিসাবে অসহযোগ আন্দোলনে যোগ দিয়ে নিজ গ্রামে ফিরে যান ও সিদ্ধেশ্বরী জাতীয় বিদ্যালয় প্রতিষ্ঠা করে প্রধান শিক্ষকের কাজ করতে থাকেন। তিনি সত্যাগ্ৰহেও যোগ দিয়ে কারাবাস করেন। ১৯২৩ খ্রীষ্টাব্দে বাহেরক সত্যাশ্রম প্ৰতিষ্ঠা করেন। ১৯৩০ ও ১৯৩২ সালে পূনরায় আন্দোলনে যোগ দিয়ে কারারুদ্ধ হন। ১৯৩৭ সালে কংগ্রেসের ঢাকা রাষ্ট্ৰীয় (জেলা) সমিতির সভাপতি হন। ১৯৪২ এ ভারত-ছাড় আন্দোলন চলাকালীন নিরাপত্তা আইনে বন্দী হন বরিশাল থেকে। স্বাধীনতার পরে ১৯৪৮ ও ১৯৪৯ সালে শান্তিনিকেতন এবং সেবাগ্রামে অনুষ্ঠিত বিশ্বশান্তি সম্মেলনে প্ৰতিনিধিরূপে উপস্থিত থাকেন। ১৯৫০ সালে তিনি পশ্চিমবঙ্গে চলে আসেন। কলকাতায় স্বরাজ পত্রিকার সম্পাদনা ও কোন্নগর নবগ্রামে শিক্ষকতা করতেন। কিছুদিন ধুবুলিয়া ক্যাম্পের কমান্ড্যান্ট ছিলেন তিনি।
সাংবাদিকতায় স্বাধীনতা পুরস্কার
সাংবাদিকতায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সাংবাদিকতা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত  একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়।  ১৯৮১ সালে প্রথমবারের মতো মরহুম মাওলানা মোহাম্মদ আকরম খাঁকে “সাংবাদিকতায় স্বাধীনতা পুরস্কার” প্রদান করা হয়।
মালাওয়াত পূর্ণা
মালাওয়াত পূর্ণা (জন্ম: ১০ জুন ২০০০) একজন ভারতীয় মহিলা পর্বতারোহী, যিনি মাত্র ১৩ বছর বয়সে মাউন্ট এভারেস্ট পর্বতমালার সর্বোচ্চ চূড়া জয় করেন (২৪ মে ২০১৪)। পূর্ণা একমাত্র নারী যিনি সমগ্র বিশ্বে মাউন্ট এভারেস্ট পর্বতমালা বিজয়নী মহিলাদের মধ্যে কনিষ্ঠ মাউন্ট এভারেস্ট পর্বতমালা বিজয়নী হিসাবে নাম লেখাতে সফল হন।
জন্ম ও পরিবার
পূর্ণা তেলেঙ্গানা রাজ্যের, নিজামবাদ জেলার, সিরকোন্ডা মন্ডলের অন্তর্গত পাকালা গ্রামে ২০০০ সালের ১০ই জুন এক গরিব কৃষিমজুর পরিবারে জন্মগ্রহণ করেন। পিতা- দেবীদাস, মাতা- লক্ষ্মী। তারা পেশায় কৃষিমজুর। তার বড় ভাই নরেশ।
শিক্ষাজীবন
অন্ধ্রপ্রদেশের সোশ্যাল ওয়েলফিয়ার রেসিডেন্টিয়াল স্কুলে পূর্না নবম শ্রেণীতে পড়া কালীন তিনি পর্বতারোহনের শিক্ষা নিতে থাকেন। বর্তমানে তিনি এখান থেকে দ্বাদশ শ্রেণী পাশ করেছেন। মাউন্ট এভারেস্ট জয়ের জন্য দার্জিলিং শহরের এর হিমালয়ান মাউন্টেনিয়ারিং ইনস্টিটিউট থেকে পর্বতারোহনের বিশেষ প্রশিক্ষণ নেন।
ভঙ্গির পর্বতারোহন
ভঙ্গির পাহাড় তেলেঙ্গানাতে অবস্থিত। এটির উচ্চতা প্রায় ৭৫০ ফুট। ভঙ্গির পর্বতমালা আরোহণের জন্য ৫ দিনের যে প্রশিক্ষন দেওয়া হয়, পূর্ণা সফলভাবে জীবনে প্রথম তা অতিক্রম করেন। ভঙ্গির পর্বতারোহন এ ১১০ জনকে নির্বাচন করা হয়েছিল। তার মধ্যে ২০জন পর্বতারোহীকে পরবর্তী প্রশিক্ষণ(হিমালয়ান মাউন্টেনিয়ারিং ইনস্টিটিউট,দার্জিলিং) এর জন্য নির্বাচন করা হয়। তিনি ভঙ্গির পর্বতারোহনে এ গ্রেড অর্জন করেন এবং পরবর্তী প্রশিক্ষণ এর জন্য হিমালয়ান মাউন্টেনিয়ারিং ইনস্টিটিউটে যাবার সুযোগ করে নেন।
হিমালয়ান মাউন্টেনিয়ারিং ইনস্টিটিউট
এখান থেকে তিনি পর্বতারোহনের বেসিক ট্রেনিং এবং অ্যাডভান্স ট্রেনিং করার সুযোগ পান। প্রশিক্ষন এর সময়সীমা ছিল ২০দিন। এখান থেকে তিনি বরফ এর উপর হাঁটার কৌশল, বরফের মধ্য দিয়ে পাহাড়ে চড়া ইত্যাদি বিষয় গুলি সম্পর্কে জানতে পারেন। এই সময় তিনি দার্জিলিং এর রেনাক পাহাড়ে অরোহন করেন। এটির উচ্চতা ছিল প্রায় ১৭০০০ফুট।
লাদাখ
হিমালয়ান মাউন্টেনিয়ারিং ইনস্টিটিউট এ ২০ জন এর মধ্যে ৯ জনকে পরবর্তী প্রশিক্ষণ লাদাখ এর জন্য নির্বাচন করা হয়। পূর্ণা এই প্রশিক্ষণ এর নির্বাচিত হন এবং লদাখ এ যান। লাদাখ এ তীব্র শীতের মধ্যে প্রশিক্ষণ দেওয়া হয়। তাপমাত্রা ছিল -৩০(মাইনাস) থেকে -৩৫(মাইনাস) ডিগ্রী সেলসিয়াস। এই সময় স্থানীয় বসিন্দারা তীব্র শীতের কারণে অন্য গ্রামে বাস করে থাকেন। এখানে ১৫ দিনের প্রশিক্ষণ দেওয়া হয় – কীভাবে তীব্র শীতের সাথে মোকাবিলা করতে হয়, তীব্র শীতের মধ্যে কীভাবে নিজেকে মানিয়ে নিতে হয়, কি কি পোশাক পড়া এবং সাথে কি কি থাকা একান্ত জরুরি। ৯ জন পর্বতারোহীর মধ্যে ২ জনকে মাউন্ট এভারেস্ট আরোহণের জন্য নির্বাচন করা হয় – মালাওয়াত পূর্ণা এবং আনন্দ কুমার।
মাউন্ট এভারেস্ট
লাদাখে নির্বাচিত হওয়ার পর মাউন্ট এভারেস্টে আরোহণের জন্য তিন মাসের বিশেষ প্রশিক্ষণ দেওয়া হয়। এই প্রশিক্ষণে মানসিক দৃঢ়তা, শারীরিক দৃঢ়তা ইত্যাদির প্রশিক্ষণ দেওয়া হয়। পূর্না এই তিন মাসে প্রতিদিন সকালে ২৫ থেকে ৩০ কিমি জগিং, ধ্যান, ব্যায়াম, যোগ ব্যায়াম এর মধ্য দিয়ে নিজের মানসিক ও শারীরিক দৃঢ়তা বাড়িয়ে তোলেন। এছাড়া তিনি ডায়েটিং চার্ট মেনে চলতেন। তিনি এসমস্তের মধ্য দিয়েও তিনি পড়াশুনা চালিয়ে গিয়েছিলেন। নবম শ্রেণীর ফাইনাল পরীক্ষায় পাশ করার পর তার কোচ বি. শেখর তার অভিভাবিকে ডেকে পাঠান এবং মাউন্ট এভারেস্টে আরোহণের অনুমতি নেন। তিনি তাদের পূর্ণার প্রশিক্ষনের বিভিন্ন মুহুর্তের ছবি দেখান এবং বোঝাতে সফল হন পূর্ণা মেয়ে হওয়া শর্তেও সে মাউন্ট এভারেস্ট আরোহণ জন্য কতখানি সঠিক। তার মা-বাবা মেয়ের জীবনের অনিশ্চয়তা জানা সত্বেও আনন্দের সাথে রাজি হন এবং তাকে মাউন্ট এভারেস্ট আরোহণের জন্য উৎসাহিত করেন, সাহস দেন। পূর্ণা ১৪ ই এপ্রিল ২০১৪ তে এভারেস্ট বেস ক্যাম্পে ১ গিয়ে পৌঁছান। তিনি এবং তার সঙ্গীরা পাঁচ দিন সেখানে থাকেন। এর মধ্যে একদিন নেপাল থেকে খবর আসে ১৭ জন শেরপা মাউন্ট এভারেস্টে বরফ ধসের কারণে মারা গেছেন। এরপর তার কাছে সোশ্যাল ওয়েলফিয়ার রেসিডেন্টিয়াল স্কুল এর সেক্রটারী ডঃ আর এস প্রবীন কুমার এর ফোন আসে এবং তিনি তাকে এভারেস্টের পরিস্থিতি এবং এই অবস্থায় এভারেস্ট আরোহণের পরিণতির কথা বলেন এবং তাকে ফিরে আসতে বলেন। কিন্তু পূর্ণা তাতে রাজি হন না। সমস্ত কিছু জানা সত্বেও তিনি এবং আনন্দ কুমার এভারেস্ট এর দিকে এগিয়ে চলেন। এরপর তারা ক্যাম্প ২ তে গিয়ে পৌঁছান এবং সেখান থেকে ৩ নং ক্যাম্পের দিকে রওনা হন। সেখানে ২৪ শে মে ২০১৪ তে গিয়ে পৌঁছান। মাউন্ট এভারেস্টের এই স্থানকে বলা হয় ডেথ জোন। এখানে অধিক উচ্চতার কারণে বিভিন্ন শারীরিক অসুবিধা দেখা দেয় - শ্বাসকষ্ট, মাথা ব্যাথা ইত্যাদি। বেস ক্যাম্প ৩ এর এই স্থানে আরোহীদের মৃত্যুর সংখ্যা সবচেয়ে অধিক। ওখানে পৌঁছানোর পর সেখান থেকে গন্তব্যে পৌঁছানোর আর এক দিনের পথ বাকি থাকে। তারা সেদিন রাত ৯ টা ৩০ নাগাদ বেস ক্যাম্প ৩ থেকে বেরিয়ে এভারেস্টের সর্বোচ্চ চূড়ার দিকে এগিয়ে চলেন। অবশেষে ২৫ শে মে ২০১৪ তে সকাল ৬ টা নাগাদ মালাওয়াত পূর্ণা এবং আনন্দ কুমার মাউন্ট এভারেস্টের সর্বোচ্চ চূড়ায় গিয়ে পৌঁছান।
সম্মান
ভারতের প্রধানমন্ত্রী নরেন্দ্র মোদী(২৬শে মে ২০১৪-বর্তমান) ২০১৬ সালে মালাওয়াত পূর্ণা-র হাতে Amazing Indians Awards (2016) তুলে দেন। মালাওয়াত পূর্ণা এবং তার সঙ্গী আনন্দ কুমার এবং তাদের কোচ বি. শেখর - তেলেঙ্গানার মুখ্যমন্ত্রী কে. চন্দ্রশেখর রাও প্রত্যেককে ২৫ লাখ টাকা পুরস্কার দেন।
সিনেমা
পূর্ণা-র জীবন এর উপর নির্ভর করে ২০১৭ সালে রাহুল বসুর পরিচালনায় Poona: Courage Has No Limit নামে একটি হিন্দী সিনেমা প্রকাশিত হয়েছে। সিনেমাটি প্রযোজনা করেছেন রাহুল বসু এবং অমিত পাটনী(Amit Patni)। মালাওয়াত পূর্ণার চরিত্রে অভিনয় করেছেন অদিতি ইনামদার(Aditi Inamdar)। রাহুল বসু নিজেও ডঃ আর এস প্রবীন কুমার এর চরিত্রে অভিনয় করেছেন।
স্যাম জোন্স (অভিনেতা)
স্যাম জোন্স হলেন একজন ভারতীয় চলচ্চিত্র অভিনেতা যিনি তামিল চলচ্চিত্রে অভিনয় করে থাকেন।
জীবনী
স্যাম জোন্স অভিনীত প্রথম চলচ্চিত্র ইয়েমালি ২০১৮ সালে মুক্তি পেয়েছিল।  ২০১৯ সালে মুক্তি পেয়েছিল তার অভিনীত দ্বিতীয় চলচ্চিত্র লিসা।   তার অভিনীত তৃতীয় চলচ্চিত্র ধর্মপ্রভু ও ২০১৯ সালে মুক্তি পেয়েছিল।
রুম্মান রইস
রুম্মান রইস (জন্ম ১৮ অক্টোবর ১৯৯১) একজন পাকিস্তানি ক্রিকেটার যিনি ইউনাইটেড ব্যাংক লিমিটেড এবং পাকিস্তান জাতীয় ক্রিকেট দলের হয়ে খেলেন।
আন্তর্জাতিক কর্মজীবন
২০১৬ আইসিসি বিশ্ব টুয়েন্টি২০ প্রতিযোগিতার জন্য তাকে পাকিস্তানের স্কোয়াডে নির্বাচিত করা হয়েছিল, তবে হাঁটুতে আঘাতের কারণে তাকে বাদ দেওয়া হয়েছিল। ২৭শে সেপ্টেম্বর ২০১৬-এ তিনি তার টুয়েন্টি২০ আন্তর্জাতিক (টি২০) ম্যাচে আত্নপ্রকাশ করেন ওয়েস্ট ইন্ডিজের বিপক্ষে ম্যাচে।
২০১৭ আইসিসি চ্যাম্পিয়ন্স ট্রফির জন্য রইসকে প্রাথমিকভাবে পাকিস্তানের স্কোয়াডে নাম দেওয়া হয়নি, তবে আহত ওয়াহাব রিয়াজের পরিবর্তে দলে তাকে দলভুক্ত করা হয়। এক দিনের আন্তজার্তিক (ওডিআই) ম্যাচে তার অভিষেক ঘটে ১৪ জুন ইংল্যান্ডের বিপক্ষে আহত মোহাম্মদ আমিরের পরিবর্তে। তিনি ৪৪ রানে দুই উইকেট নেন এবং ইংল্যান্ডের ওপেনিং ব্যাটসম্যান অ্যালেক্স হেলস কে আউট করেন।
নিউজপ্রিন্ট
‌‌‌thumb|250px|নিউজপ্রিন্ট
নিউজপ্রিন্ট হল এক প্রকার কাগজ যা সাধারণতঃ সংবাদপত্র মুদ্রণের কাজে ব্যবহৃত হয়। এর সাধারণ বর্ণ হল ময়লাটে সাদা। এই কাগজ তুলনামূলক কম দামি, বেশ শক্ত এবং এতে চার রঙা ছবি বেশ ভালভাবেই দেখা যায়। এসব কারণে এটি সংবাদ পত্র ছাপানোর উপযুক্ত। দলিলপত্র বা এ জাতীয় মূল্যবান কাগজপত্র, যা সংরক্ষণ প্রয়োজন পড়ে, সে সব কাজে নিউজপ্রিন্ট ব্যবহার করা হয়না।
চাহিদা
মন্ট্রিল ভিত্তিক “পাল্প এন্ড পেপার প্রোডাকশন কাউন্সিল” (PPPC) -এর হিসাব অনুযায়ী ২০০৬ খ্রিষ্টাব্দে বিশ্বব্যপী নিউজপ্রিন্টের চাহিদা ছিল তিন কোটি বাহাত্তর লক্ষ (৩৭.২ মিলিয়ন) মেট্রিকটন। দিন দিন এশিয়ার দেশগুলোতে সংবাদপত্রের ব্যবসা লাভজনক হয়ে উঠছে, আর সেই সাথে এখানে বাড়ছে নিউজপ্রিন্টের চাহিদা।“ওয়ার্ল্ড অ্যাসোসিয়েশন অব নিউজপেপার” -এর এক হিসেব অনুযায়ী ২০০৭ সালে বিশ্বে সর্বাধিক মুদ্রিত সংবাদপত্রের মধ্যে ৭৪ টি ছিল এশিয়ার।উক্ত কাউন্সিলের হিসেব অনুযায়ী সবচেয়ে বেশি নিউজপ্রিন্টের চাহিদা রয়েছে এশিয়া মহাদেশে (বিশেষত ভারতে এবং চীনে। বিশ্বের মোট নিউজপ্রিন্ট উৎপাদনের ৩৫% এশিয়াতে, ২৬% উত্তর আমেরিকাতে,২৫% পশ্চিম ইউরোপে, ল্যাটিন আমেরিকা এবং পূর্ব ইউরোপ প্রত্যেকে ৫% করে ব্যবহার করে। ওশেনিয়া এবং আফ্রিকার দেশগুলোতে এর ব্যবহার অল্প।
উৎপাদন
thumb|কাগজ উৎপাদন যন্ত্র নিউজপ্রিন্ট মূলত যান্ত্রিক মিলিং পদ্ধতিতে উৎপাদন করা হয়। মণ্ড হতে লিগনিন অপসারণের জন্য বেশ কিছু রাসায়নিক পদার্থ ব্যবহার করা হয়। লিগনিন কাগজকে ভঙ্গুর করে এবং সূর্যের আলো এবং বাতাসে এ কাগজ হলদে হয়ে যায়। নিউজপ্রিন্ট উৎপাদনে নরম কাঠ ব্যবহৃত হয় (যেমন:ফার, পাইন, বালসাম ইত্যাদি)। বাংলাদেশে খুলনা নিউজপ্রিন্ট মিলস্-এ কাঁচামাল হিসেবে গেওয়া কাঠ ব্যবহৃত হত ।
Papur newyddion
চট্টগ্রাম বৌদ্ধ বিহার
240px|thumb|right|চট্টগ্রাম বৌদ্ধ বিহারের মূল ভবন। 175px|thumb|right|বৌদ্ধ বিহারের ফটক।
চট্টগ্রাম বৌদ্ধ বিহার চট্টগ্রামের নন্দনকাননে অবস্থিত। বাংলাদেশ বৌদ্ধ সমিতি ১৮৮৯ খ্রিষ্টাব্দে এই বিহার প্রতিষ্ঠা করে। এই বিহার বাংলাদেশের বৌদ্ধদের অন্যতম পূণ্যস্থান হিসাবে বিবেচিত হয়।
ইতিহাস
শতাব্দী পুরাতন বাংলাদেশ বৌদ্ধ সমিতির (তৎকালীন চট্টগ্রাম বৌদ্ধ সমিতি) প্রথম সভাপতি শ্রীমৎ উ. গুনামেজু মহাথের এবং সাধারণ সম্পাদক নাজিরকৃষ্ণ চৌধুরী বিহার স্থাপনে অগ্রণী ভূমিকা পালন করেন। প্রাথমিকভাবে ভক্ত এবং পূজারীদের আর্থিক সহযোগিতায় ভবনটির একতলা নির্মিত হয়। ১৯০৩ সালে চট্টগ্রামের আন্দরকিল্লাস্থ রংমহল পাহাড়ে চট্টগ্রাম জেনারেল হাসপাতাল নির্মাণের জন্য মাটি খননকালে একটা পুরাতন বৌদ্ধ মূর্তি পাওয়া যায়। বিহারের সে সময়ের অধ্যক্ষ অগ্‌ গমহা পণ্ডিত-উ-ধম্মবংশ মহাথের এর তৎপরতার কারণে মূর্তিটি বঙ্গীয় সরকার এ বিহারে প্রদান করে। বিহারের মূল ভবনটির পাশেই অপর একটি মন্দিরে মূর্তিটি স্থাপন করা হয়। এটি “বুড়াগোঁসাই মন্দির” নামে পরিচিত।
চট্টগ্রাম বৌদ্ধ বিহারের অধ্যক্ষবৃন্দ
১৮৮৯ সালে প্রতিষ্ঠার পর এই বিহারের প্রথম অধ্যক্ষের দায়িত্ব পালন করেন অগ্‌ গমহা পণ্ডিত-উ-ধম্মবংশ মহাথের, দ্বিতীয় অধ্যক্ষ শ্রীমৎ দীপঙ্কর শ্রীজ্ঞান মহাথের, তৃতীয় অধ্যক্ষ অধ্যাপক শীলাচার শাস্ত্রী, চতুর্থ অধ্যক্ষের দায়িত্বে ছিলেন শ্রীমৎ সুবোধিরত্ন মহাথের, পঞ্চম অধ্যক্ষ শ্রীমৎ জ্যোতিঃপাল মহাথের এবং ষষ্ঠ অধ্যক্ষ আছেন শ্রীমৎ জ্ঞানশ্রী মহাস্থবির। ২০০৫ সালে বিহারে প্রবেশের দুই পাশে অধ্যক্ষ শ্রীমৎ দীপঙ্কর শ্রীজ্ঞান মহাথের এবং অধ্যক্ষ অধ্যাপক শীলাচার শাস্ত্রী মহাস্থবিরের স্মৃতিমন্দির প্রতিষ্ঠা করা হয়। এছাড়াও বিহারের মূল ভবনের দ্বিতীয় তলায় গৌতম বুদ্ধের আসনের নিচে দুইপাশে পণ্ডিত-উ-ধম্মবংশ মহাথের এবং শ্রীমৎ দীপঙ্কর শ্রীজ্ঞান মহাথের এর আবক্ষ মূর্তি প্রতিষ্ঠিত আছে।
বিহারের যা কিছু উল্লেখযোগ্য
175px|thumb|left|বিহারের বুড়াগোঁসাই মন্দিরে স্থাপিত গৌতম বুদ্ধের মূর্তি।
গৌতম বুদ্ধের কেশধাতু
ত্রিশের দশকে আচার্য শাক্য নামে তিব্বতের এক সন্ন্যাসী চট্টগ্রাম ভ্রমণে আসেন। তিনি তখন কিছুদিনের জন্য বৌদ্ধ বিহারে অবস্থান করেন এবং বিহারের অধ্যক্ষ অগ্‌ গমহা পণ্ডিত-উ-ধম্মবংশ মহাথেরকে বুদ্ধের কেশধাতু প্রদান করেন। অতি দুর্লভ এই কেশধাতুর কিছু অংশ ১৯৫৮ সালে শ্রীলংকায়, ১৯৬৪ সালে জাপানে, ১৯৭৯ সালে থাইল্যান্ডে রাষ্ট্রীয়ভাবে প্রদান করা হয়। শ্রীলংকার সরকার ২০০৭ সালে বাংলাদেশ সরকারের মাধ্যমে বৌদ্ধ সমিতি হতে আবারো কেশধাতু গ্রহণ করে।
অষ্টধাতুর মূর্তি
থাইল্যান্ড থেকে আনা গৌতম বুদ্ধের দুই প্রধান শিষ্য অগ্রশ্রাবক ধর্মসেনাপতি “সারিপুত্র” এবং ঋষিশ্রেষ্ঠ “মহামোগলায়ন” মহাস্থবিরদ্বয়ের অষ্টধাতুর নির্মিত মূর্তি বুড়াগোঁসাই মন্দিরে স্থাপন করা হয়।
বোধিমন্ডপ
শ্রীলংকার সরকারপ্রদত্ত গৌতম বুদ্ধের স্মৃতিধন্য বোধিবৃক্ষের একটি চারা ১৯৮০ সালের ১৫ নভেম্বর চট্টগ্রাম বৌদ্ধ বিহারে রোপণ করা হয়। ১৯৯১ সালে বোধিবৃক্ষের নিচে বোধিমন্ডপ নির্মাণ করা হয়।
চিন্তামনি গ্রন্থাগার
চট্টগ্রাম বৌদ্ধ বিহারে বিভিন্ন দূর্লভ পাণ্ডুলিপিসমৃদ্ধ একটি গ্রন্থাগার আছে। এটির নাম চিন্তামনি গ্রন্থাগার। এখানে তালপাতার পাণ্ডুলিপি সংরক্ষিত আছে। এই সংগ্রহশালায় আছে পালি ভাষা, বর্মী ভাষা, সংস্কৃত ভাষায় রচিত প্রাচীন ধর্মীয় শাস্ত্র। শাস্ত্রীয় সাহিত্য এবং তালপাতায় রচিত শিল্পকর্ম এই গ্রন্থাগারকে সমৃদ্ধ করেছে।
অন্যান্য
বৌদ্ধ বিহারে এছাড়াও আছে বুড্ডিষ্ট হোস্টেল, ধম্মবংশ ইন্সটিটিউট, চিকিৎসা কেন্দ্র ইত্যাদি।
বিশাল-শেখর
বিশাল-শেখর,বিশাল দাদলানি এবং শেখর রাভজিয়ানি, ভারতীয় দ্বৈত সঙ্গীত পরিচালক। তারা হিন্দি, তেলুগু এবং মারাটি চলচ্চিত্রে কাজ করেছেন।তাদের কাজের মধ্যে অন্যতম হল ঝঙ্কর বিটস (২০০৩), দাস (২০০৫), ব্লাফমাস্টার (২০০৫), আই সী ইউ (২০০৬), লেফ্ট রাইট লেফ্ট  (২০০৬), ওম শান্তি ওম (২০০৭), বাচনা এ হাসিনো (২০০৮), দোস্তানা (২০০৮), আঞ্জানা আঞ্জানি (২০১০), রা ওয়ান (২০১১), স্টুডেন্ট অব দি ইয়ার (২০১২), চেন্নাই এক্সপ্রেস (২০১৩), ব্যাঙ্গ ব্যাঙ্গ! (২০১৪) এবং হ্যাপী নিউ ইয়ার (২০১৪)।
সেপালা আত্তিগাল্লে
ডন সেপালা আত্তিগাল্লে (১৯২১-২০০১) শ্রীলঙ্কা সেনাবাহিনীর একজন জেনারেল ছিলেন। ১৯৬৭ সালে তিনি মেজর-জেনারেল হিসেবে শ্রীলঙ্কার সেনাকমান্ডার পদ পান এবং ১৯৭৭ সালে অবসর গ্রহণ করেন পূর্ণ জেনারেল হিসেবে, ১৯৭৪ সালে তাকে লেঃ জেনারেল পদবী দেওয়া হয়, তিনিই ছিলেন শ্রীলঙ্কা সেনাবাহিনীর ইতিহাসে প্রথম লেঃ জেনারেল এবং প্রথম পূর্ণ জেনারেল। শ্রীলঙ্কা সেনাবাহিনী সাঁজোয়া শাখা জেনারেল সেপালার হাত ধরেই গঠিত হয়েছিলো।
সামরিক জীবন
সেনা আইন পাস হওয়ার পরে ১৯৪৯ সালের ১০ অক্টোবর নতুন সিলন সেনাবাহিনী গঠনের সাথে; তিনি ১ ব্যাটালিয়ন, সিলন লাইট ইনফ্যান্ট্রিতে লেফটেন্যান্ট হিসেবে কমিশন লাভ করেন, ১৯৪৯ সালের ২২ অক্টোবর নিয়মিত অফিসার হিসাবে সিলন লাইট ইনফ্যান্ট্রি, একই দিনে ক্যাপ্টেন পদে পদোন্নতি পান, তারপরে তাকে জেনারেল স্টাফ অফিসার - গ্রেড ৩ (জিএসও ৩) পদে নিয়োগ দেওয়া হয়, সেনা সদর দপ্তর সিলনে। ১৯৫০ সালের ২ জুলাই তিনি মেজর বেভিস বাওয়ার স্থলাভিষিক্ত হন; সিলনের গভর্নর জেনারেল লর্ড সোলবারির অতিরিক্ত এক্সট্রা এইড-ডি-ক্যাম্প (এডিসি) হিসেবে নিযুক্ত হয়েছিলেন তিনি। ১৯৫২ সালের ১ জানুয়ারি তাকে মেজর পদে পদোন্নতি দেওয়া হয় এবং ফেব্রুয়ারিতে সেনাবাহিনীর সদর দপ্তরে জিএসও ২ পদে নিয়োগ পান।
১৯৫২ সালের মে থেকে জুলাই পর্যন্ত তিনি স্কুল অব ইনফ্যান্ট্রি, ওয়ার্মিনস্টার এবং লন্ড / এয়ার ওয়ারফেয়ার কোর্সে স্কুল অফ ল্যান্ড / এয়ার ওয়ারফেয়ার কোর্সে অক্টোবর থেকে নভেম্বর ১৯৫২ পর্যন্ত যোগ দেন। এরপরে তিনি প্রথম ব্যাটালিয়নে যুক্ত হন, কিং এর নিজস্ব ইয়র্কশায়ার লাইট ইনফ্যান্ট্রি, জার্মানি; ইউরোপে ন্যাটো বাহিনীর সাথে পরিবেশন করা। ফিরে আসার পরে তিনি জিএসও ২, সেনা সদর দপ্তর থেকে পুনরায় কাজ শুরু করেন।
১৯৫৩ সালের জানুয়ারিতে তিনি সেনাবাহিনীর সদর দপ্তরে নিয়োগের মেয়াদ পূর্ণ করেন এবং ক্যামবারলে স্টাফ কলেজে যোগ দিতে যুক্তরাজ্যের উদ্দেশ্যে রওয়ানা হন। ১৯৫৩ সালের ২২শে জুন, তিনি তার রাজ্যাভিষদে দ্বিতীয় এইচএম রানী এলিজাবেথের অ্যাকুয়েরি নিযুক্ত হন। স্টাফ কলেজের কোর্স শেষ করার পরে, তাকে প্রথম দ্য কুইনস ড্রাগন গার্ডস-এ স্থান দেওয়া হয়েছিল। এই সময়ে তিনি যুক্তরাজ্যের সিলনের হাই কমিশনারের কাছে সামরিক যোগাযোগ কর্মকর্তা (সামরিক সংযুক্তি) হিসেবে কাজ করেছিলেন। ফিরে এসে তিনি "ডি" কোম্পানি, প্রথম ব্যাটালিয়ন, সিলন লাইট ইনফ্যান্ট্রি গঠন করেন, যার মধ্যে অফিসার কমান্ডিং নিযুক্ত হন।[
১৯৫৫ সালে, মেজর ডিএস আত্তিগাল্লেকে পুনর্বিবেচনায় ইউনিট গড়ে তোলার দায়িত্ব দেওয়া হয়েছিলো এবং ১৯৫৫ সালের ১০ অক্টোবর তিনি কুইনস ড্রাগন গার্ডস-এর আদলে সিলন আর্মিতে ক্যাভালারি আর্ম হিসাবে ১ম রিকনাইসান্স (রেকস) স্কোয়াড্রন গঠন করেন এবং তিনি নিজে অফিসার হিসেবে উপস্থিত হন। কমান্ডিং ১৯৫৫ সালের ১ ডিসেম্বর মেজর আত্তিগাল্লের নেতৃত্বে একটি সম্মিলিত পরিষেবা বৌদ্ধ মিশন বৌদ্ধ জয়ন্তী স্মরণ অনুষ্ঠানে সেলেনের সশস্ত্র বাহিনীর প্রতিনিধিত্ব করতে এবং বোদ্ধি গাছের চারা উপহার উপহার দেওয়ার জন্য এইচএমসিআইএস বিজয়ের বোর্ডে বার্মার উদ্দেশ্যে রওয়ানা হয়। ১৯৫৫ সালের ২৫ ডিসেম্বর তিনি অফিসার কমান্ডিং ট্রুপস, এচেলন ব্যারাকস নিযুক্ত হন এবং ১৯৫৬ সালের ৯ আগস্ট অবধি দায়িত্ব পালন করেন। ১৯৫৮ সালের ১ অক্টোবর তিনি পদমর্যাদায় লেফটেন্যান্ট কর্নেল পদে পদোন্নতি লাভ করেন এবং প্রসারণের সাথে ১ম রিকনাইসান্স রেজিমেন্টের প্রথম কমান্ডিং অফিসার নিযুক্ত হন। একটি সম্পূর্ণ রেজিমেন্টে রেকি স্কোয়াড্রন এর ১ম রিকনোসান্স রেজিমেন্ট সিলন আর্মার্ড কোরের মূল হয়ে উঠেছিলো। তিনি ১৯৫৯ সালের মার্চ থেকে এপ্রিল পর্যন্ত রয়্যাল আর্মার্ড কোর-এর সাথে একটি প্রশিক্ষণে অংশ নিয়েছিলেন। ১৯৬৪ সালের মার্চ অবধি কমান্ডিং অফিসার, ১ম রিকনোসান্স রেজিমেন্টের পদে ছিলেন।
১৯৬২ সালের ১ ডিসেম্বর তাকে কর্নেল পদে পদোন্নতি দেওয়া হয়; তিনি সেনাবাহিনীর পানাগোডা এলাকার সেনাদলের কমান্ডার হিসেবে নিয়োগ গ্রহণ করেছিলেন, সিলন আর্মার্ড কোর কমান্ডিং অফিসার হিসেবে দায়িত্ব পালন করার সময়। ১৯৬৩ সালের জুনে তিনি যুগোস্লাভিয়ার একটি সরকারী সফরে গিয়েছিলেন, সেখানে তিনি গেরিলা যুদ্ধের প্রশিক্ষণ কোর্স করিয়েছিলেন। ১৯৬৩ সালের ১৩ আগস্ট পানাগোডা সেনাদলের কমান্ডারের দায়িত্ব শেষ করার পরে, তিনি কমান্ডার নিযুক্ত হন, টাস্কফোর্স অ্যান্টি ইলজিট ইমিগ্রেশনের ১৯৬৩ সালের ১৪ আগস্ট, তিনি সেনাবাহিনীর সদর দপ্তরের প্রশিক্ষণ পরিদর্শকের দায়িত্বও পালন করেছিলেন। তারপরে ১৯৬৪ সালের ২১ শে মার্চ তিনি সেনাবাহিনীর চিফ অব স্টাফ নিযুক্ত হন। তিনি ১৯৬৫ সালের ৩০ জুন টাস্কফোর্স অ্যান্টি ইলিশিট ইমিগ্রেশন-এর কমান্ড ত্যাগ করেন এবং ১৯৬৬ সালে তিনি ইম্পেরিয়াল ডিফেন্স কলেজে যোগ দেন। ফিরে আসার পরে তিনি পুনরায় অফিসার চিফ অব স্টাফ হিসেবে দায়িত্ব শুরু করেন।
১৯৬৭ সালের ২২ সেপ্টেম্বর তাকে ব্রিগেডিয়ার পদে পদোন্নতি দেওয়া হয় এবং মেজর জেনারেল বি.আর হেইনের অবসর গ্রহণের পরে সেনাবাহিনীর ভারপ্রাপ্ত কমান্ডার নিযুক্ত হন। হেইনের অবসর গ্রহণের দিন ১৯৬৭ সালের ১ অক্টোবর আত্তিগাল্লেকে মেজর জেনারেল পদে পদোন্নতি দেওয়া হয় এবং সেনাবাহিনীর কমান্ডার হিসেবে নিয়োগ প্রদান করা হয়। তার নেতৃত্বে সেনাবাহিনী একাত্তরের বিদ্রোহকে দু'মাসের মধ্যেই চূর্ণ করে এবং ১৯৭৪ সালের ৪ এপ্রিল তাকে লেফটেন্যান্ট জেনারেল পদে পদোন্নতি দেওয়া হয়, এইভাবে এই পদে অধিষ্ঠিত শ্রীলঙ্কা সেনাবাহিনীর প্রথম কর্মকর্তা হিসাবে দায়িত্ব পালন করেন। অবসর গ্রহণের দিন, ১৯৭৭ সালের ১৩ ই অক্টোবর, কমান্ডার হিসাবে দশ বছর দায়িত্ব পালন করার পরে, তাকে জেনারেল পদে পদোন্নতি দেওয়া হয়েছিল, এইভাবে একজন পূর্ণাঙ্গ জেনারেল ও দীর্ঘকালীন পদে অধিষ্ঠিত প্রথম শ্রীলঙ্কার সেনা অফিসার হয়েছিলেন।
আর্থার জনসন
থাম্ব|১৯০২ সালে আর্থার জনসন। আর্থার জনসন (১২ এপ্রিল ১৮৭৯–১৯২০) ফুটবলের একজন উল্লেখযোগ্য খেলোয়াড় এবং কোচ ছিলেন। যদিও অনিয়মিতভাবে একজন তাকে "ইংরেজ" হিসেবে বর্ণনা করা হয়েছে, গবেষণায় দেখায় যে জনসন আসলে আইরিশ ছিলেন এবং তিনি ডাবলিনে জন্মগ্রহণ করেছিলেন। যদিও সেই সময় আয়ারল্যান্ড যুক্তরাজ্যের অংশ ছিল। তার খেলার দিনগুলোতে তিনি রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেছেন এবং ১৯১০ থেকে ১৯২০ সাল পর্যন্ত তিনি তাদের প্রথম দলের প্রধান কোচ হিসেবে দায়িত্ব পালন করেছেন। ক্যারিয়ারের শুরুতে তিনি একজন গোলরক্ষক হিসেবেও খেলেছিলেন, ১৯০৩ সালের কোপা দেল রে-এর ফাইনাল ম্যাচটি গোলরক্ষক হিসেবে সবচেয়ে গুরুত্বপূর্ণ ম্যাচটি ছিল।
রিয়াল মাদ্রিদ
তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকো তে খেলেন, উক্ত ম্যাচে রিয়াল মাদ্রিদ বার্সেলোনা কে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল।
অন্তর জ্বলে
অন্তর জ্বলে হলো একটি প্রসিদ্ধ আধুনিক গান। গানটির সুরকার আহমেদ ইমতিয়াজ বুলবুল, কণ্ঠ দিয়েছেন কুমার বিশ্বজিৎ এবং গানটি প্রেমের আবাস এলবামের অন্তর্ভুক্ত।
গানের কথা
অন্তর জ্বলে রে জ্বলে
বুকের ভেতর অন্তর আমার জ্বলে
যখন আমার তুমি কেউ লাগো না
পাড়াপড়শী বলে রে
তখন আরও বেশি বেশি জ্বলে
একে তো হায় অন্তরেতে পিরিতের ঘাও
সে ঘায়েতে তোমরা কেন লবন ছিটাও
তোমরা তার কথা বলে
চোখেতে দাও মরিচ ডলে
চোখের পানি গড়গড়াইয়া
পড়ে চোখের তলে
জ্বলে রে, জ্বলে রে, অন্তর জ্বলে
পারলে তোমরা এখনই বাঁশ-চাটাই কিনতে যাও
একে তো হায় কব্বরেতে দিয়াছি এক পাও
বুঝি সবার মতিগতি
পেছনে চাও আমার ক্ষতি
আরে বুঝি সবার মতিগতি
রূপে গুণে অপূর্ব তাই
সবাই তাহার দলে
তেনেরিফে
thumb|250px|তেনেরিফে এর ৩ডি চিত্র তেনেরিফে (Tenerife) হল সাতটি ক্যানারি দ্বীপপুঞ্জের বৃহত্তম এবং সবচেয়ে জনবহুল দ্বীপ। আটলান্টিক মহাসাগর একটি দ্বীপ অন্তর্গত হয় কানারি দ্বীপপুঞ্জ, স্পেন। এটি ৮৯৮.৬৮০ জন বাসিন্দারা এর একটি জনসংখ্যা স্পেন সবচেয়ে জনবহুল দ্বীপ এবং ক্যানারি দ্বীপপুঞ্জ সর্ববৃহৎ দ্বীপ আছে। রাজধানী সান্টা ক্রুজ দে তেনেরিফে হয়।
দ্বীপে তেইদে জাতীয় উদ্যান যেখানে তেইদে, এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। হয় এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি।
ভূপ্রকৃতি ও কৃষি
তেনেরিফে কিছু গ্রাম আছে প্রায় ২০০০ মিটার পাহাড়ের ওপরে। সামান্য কিছু সমতল রয়েছে সেখানে আর চারিদিক ঘেরা পাহাড়ে। পাহাড়ের গ্রামগুলোতে যাবার রাস্তা খুব ভয়ঙ্কর। সমতলে তাপ মাত্রা ডিসেম্বর মাসে ও ২৪/২৫ ডিগ্রি থাকে তাই পাহাড়ে মেঘের স্তরে ঠান্ডা আবহাওয়া থাকার জন্য মানুষ পাহাড়কে বেছে নিয়েছে বসবাস ও চাষাবাদের জন্য। পাহাড় কেটে চাষ হচ্ছে কমলা, কলা টমেটো আরো অন্যান্ন সব্জি। প্রায় সব বাগানেই প্রাচীর ও উপরে চট দিয়ে ঘেরা হয় সুর্যের আলো ও পাখি থেকে রক্ষা করার জন্য।
অন্তর জ্বলে
গানের কথা
বুকের ভেতর অন্তর আমার জ্বলে।
গুরুকুল
গুরুকুল (সংস্কৃত: गुरुकुल) হল প্রাচীন ভারতের এমন এক শিক্ষা ব্যবস্থা যেখানে শিষ্য গুরুগৃহে গুরুর  সন্নিধ্যে বা তার সঙ্গে বাস করে শিক্ষা গ্রহণ করে। গুরু-শিষ্য ঐতিহ্য হিন্দুধর্মের পবিত্র ঐতিহ্য এবং সম্ভবত ভারতের অন্যান্য ধর্মে দেখা যায়, যেমন  জৈনধর্ম ও বৌদ্ধধর্ম। শিখ ঐতিহ্যে, গুরু শব্দের ব্যবহার খুবই সীমিত ও সাধারণত পৃথক শিক্ষকদের ক্ষেত্রে প্রযোজ্য নয়, যখন গুরুদ্বার প্রতিষ্ঠানের সন্ন্যাসীর পরিবর্তে প্রধান সামাজিক ভূমিকা রয়েছে। গুরুকুল শব্দটি সংস্কৃত শব্দ গুরু (শিক্ষক বা গুরু) ও কুল (পরিবার বা বাড়ি) এর সংমিশ্রণ। শব্দটি বর্তমানে আধুনিক গুরুদের দ্বারা পরিচালিত আবাসিক মঠ বা বিদ্যালয়ের জন্যও ব্যবহৃত হয়। শব্দটির সঠিক বহুবচন হল গুরুকুলম, যদিও গুরুকুল ইংরেজি ও কিছু অন্যান্য পাশ্চাত্য ভাষাতেও ব্যবহৃত হয়।
শিষ্যগণ গুরুর নিকট অধ্যয়ন করে এবং গুরুকে তার দৈনন্দিন জীবনে সাহায্য করে, এর মধ্যে দৈনন্দিন গৃহস্থালির জাগতিক কাজগুলোও করা হয়। কিছু পণ্ডিত বলেন, এই কার্যগুলো জাগতিক নয় বরং শিষ্যদের মধ্যে স্ব-শৃঙ্খলা জাগ্রত করার জন্য শিক্ষার অত্যন্ত প্রয়োজনীয় অংশ।  সাধারণত, গুরু তার নিকট অধ্যয়নরত শিষ্যের কাছ থেকে কোনো অর্থ গ্রহণ করেন না। এর কারণ হচ্ছে, গুরু ও শিষ্যের মধ্যে যেই সম্পর্ক রয়েছে তা অত্যন্ত পবিত্র বলে বিবেচিত হয়।
শিক্ষা শেষে শিষ্য গুরুকুল ত্যাগ করার পূর্বে গুরুদক্ষিণা প্রদান করেন। গুরুদক্ষিণা হল গুরুর প্রতি স্বীকৃতি, শ্রদ্ধা ও ধন্যবাদের ঐতিহ্যবাহী আচরণ, যা অর্থ প্রদান হিসেবেও হতে পারে, আবার শিষ্যকে গুরুর আদেশকৃত কোনো বিশেষ কাজ সম্পাদন করাও হতে পারে।  গুরুকুলে থাকার সময়, শিষ্যরা তাদের বাড়ি থেকে দূরে থাকবে। এই সময়টি হতে পারে কয়েকমাস থেকে কয়েক বছর।
বিবরণ
থাম্ব|[[আর্য সমাজ গুরুকুল বিদ্যালয়ের ছেলেরা হোম আচার অনুষ্ঠান করছে (১৯১৫)]] প্রাচীনকাল থেকে গুরুকুল ভিত্তিক শিক্ষা ব্যবস্থা চালু ছিল। উপনিষদে গুরগ্রামের গুরু দ্রোণ সহ একাধিক গুরুকুলের কথা উল্লেখ আছে। ভৃগু বল্লি (উপনিষদের ব্রহ্ম উপদেশ সম্পর্কিত একটি অধ্যায়ে) গুরু বারুণীর গুরুকুলে সংঘটিত হয়েছিল বলে মনে করা হয়। বৈদিক রীতিতে ৮ হতে ১২ বছরের মাঝে সকল ব্যক্তিকে গুরুকুলে উপনয়নের (উত্তরণের পবিত্র আচার) মাধ্যমে দীক্ষা নিতে হয়। দীক্ষার সময় হতে ২৫ বছর পর্যন্ত ছাত্রদের অবিবাহিত অবস্থায় ব্রহ্মচারী থাকার উপদেশ দেওয়া হয়।
গুরুকুল জনগণের আর্থিক অনুদানের দ্বারা চালিত হতো। পরবর্তীতে অনেকগুলো নিম্নলিখিত বৈদিক চিন্তাভাবনা গুরুকুলকে পাবলিক স্কুল কেন্দ্রগুলোর প্রাচীনতম রূপগুলোর মধ্যে একটি করে তুলেছিল।
গুরুকুল ভিত্তিক শিক্ষা ব্যবস্থার পুনর্যাত্রা
ঔপনিবেশিক যুগে ভারতে গুরুকুল ভিত্তিক শিক্ষা ব্যবস্থার গুরুতর পতন হয়েছিল। আর্য সমাজের প্রতিষ্ঠাতা দয়ানন্দ সরস্বতী এবং তার অনুসারী স্বামী শ্রদ্ধানন্দ ছিলেন আধুনিক গুরুকুল শিক্ষা ব্যবস্থার প্রবর্তক। ১৮৮৬ সালে শ্রদ্ধানন্দ বর্তমান-বিস্তৃত ু প্রতিষ্ঠা করেছিলেন।
এর অনুসরণ করে ১৯৪৮ সালে, শাস্ত্রীজী মহারাজ শ্রী ধরমজীবন দাস স্বামী ভারতের গুজরাত রাজ্যের রাজকোটে প্রথম স্বামীনারায়ণ গুরুকুলের সূচনা করেন। সম্প্রতি, বেশ কয়েকটি গুরুকুল তার ঐতিহ্য ধারণের জন্য ভারতের পাশাপাশি বিদেশেও খোলা হয়েছে।
এখনও বিভিন্ন গুরুকুল ভারতের বিভিন্ন যায়গায় বিদ্যমান রয়েছে। গবেষকরা সেই প্রতিষ্ঠানগুলির মাধ্যমে শিক্ষা ব্যবস্থার কার্যকারিতা অধ্যয়ন করছেন। গণযোগাযোগের নতুন মাধ্যম আবির্ভাবের সাথে সাথে অনেক গুরু এবং বৈদান্তিক পণ্ডিত ই-গুরুকুল খুলছেন। এই গুরুকুলগুলো এখন অনলাইনে কাজ করছে এবং ইন্টারনেট ব্যবহার করে বিভিন্ন হিন্দু ধর্মগ্রন্থ সম্পর্কে জ্ঞান প্রদান করছে।
শাহজাহান চৌধুরী (কক্সবাজারের রাজনীতিবিদ)
শাহজাহান চৌধুরী বাংলাদেশ জাতীয়তাবাদী দলের রাজনীতিবিদ, সাবেক হুইপ ও সাংসদ। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ থেকে ও ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও ২০০১ সালে অষ্টম জাতীয় সংসদ নির্বাচনে কক্সবাজার-৪ আসন থেকে নির্বাচিত সংসদ সদস্য।
জন্ম ও প্রাথমিক জীবন
শাহজাহান চৌধুরী কক্সবাজার জেলায় উখিয়ার রাজাপালং ইউনিয়নে ১৯৫২ সালে ৩১ ডিসেম্বর জন্ম গ্রহণ করেন (তবে তাঁর প্রকৃত জন্মতারিখ ১৯৫০ সালের ১৭ জুলাই)। তিনি চট্রগ্রাম বিশ্ববিদ্যালয় থেকে ১৯৭৫ সালে সমাজ তত্ত্ব নিয়ে বিএ (অনার্স) সম্পন্ন করেন।
রাজনৈতিক ও কর্মজীবন
শাহজাহান চৌধুরী কক্সবাজার জেলা বিএনপির দুই বারের সভাপতি। তিনি বিএনপির তৎকালীন কক্সবাজার মহকুমা বিএনপির প্রতিষ্ঠাকালীন যুগ্ন আহবায়ক ছিলেন এবং দলকে শক্তিশালী করার জন্য বিশাল ভুমিকা পালন করেন। তিনি ১৯৭৯ সালের দ্বিতীয জাতীয় সংসদ নির্বাচনে তৎকালীন চট্টগ্রাম-১৮ আসন থেকে বাংলাদেশ জাতীয়তাবাদী দলের হয়ে প্রথম সংসদ সদস্য নির্বাচিত হয়েছিলেন। তিনি দ্বিতীয় জাতীয় সংসদের সরকারি দলীয় একজন হুইপ ছিলেন। ১৯৮৯ সালে সালাউদ্দিন কাদের চৌধুরী ন্যাশনাল ডেমোক্রেটিক পার্টিতে যোগ দিয়ে ১৯৯১ সালে পঞ্চম জাতীয় সংসদ নির্বাচনে কক্সবাজার-৪ পুনরায় সাংসদ নির্বাচিত হন। এর পর আবার বিএনপিতে যোগ দিয়ে ফেব্রুয়ারি ১৯৯৬ সালের ষষ্ঠ ও ২০০১ সালে অষ্টম জাতীয় সংসদ নির্বাচনে একই আসন থেকে সংসদ সদস্য নির্বাচিত হন। ৮ম জাতীয় সংসদে তিনি গৃহায়ন ও গনপূর্ত মন্ত্রণালয় সংসদীয় স্থায়ী কমিটির চেয়ারম্যান নির্বাচিত হন। জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হয়ে পরাজিত হয়েছিলেন। কক্সবাজার-৩ আসন থেকেও ১৯৯১ সালে প্রার্থী হয়ে পরাজিত হয়েছিলেন।
শ্বাসপ্রশ্বাসের বই
শ্বাসপ্রশ্বাসের বই
শ্বাসপ্রশ্বাসের বই বলা হয় কারণ বইটি শুরু হয় এই ভাবেঃ
"শ্বাস‌প্রশ্বাসের বইয়ের শুরুতেই আইসিস তার ভাই ওসাইরিসকে পুনরুজ্জীবিত করার চেষ্ঠা করে, আপনার দেহ জ্যোতির্ময় করা জন্য, পুনরায় আপনার সারবত্তা পুনর্যৌবনে ..."
এবং আরোঃ
"আপনার স্বতন্ত্র অস্তিত্ব স্থায়ী, আপনার দেহ দীর্ঘস্থায়ী, আপনার মমি উন্মেষিত ... "
একে "শ্বাস‌প্রশ্বাসের অনুমতি" (Shait in Sensen অথবা Shai-N-Sin Sin) ও বলা হয়ে থাকে। জোসেফ স্মিথ পাপিরি I, X এবং XI তে, এটি করেছে আম্মোনের যাজক, হোর।
কে এম আলী আজম
কে এম আলী আজম একজন অবসরপ্রাপ্ত বাংলাদেশি সরকারি কর্মকর্তা যিনি বর্তমানে পিএসসির সদস্য হিসেবে দায়িত্ব পালন করছেন। অবসরের পূর্বে তিনি সর্বশেষ জনপ্রশাসন মন্ত্রণালয়ের সিনিয়র সচিব হিসেবে দায়িত্ব পালন করেছেন। ইতিপূর্বে তিনি শ্রম ও কর্মসংস্থান মন্ত্রণালয় ও শিল্প মন্ত্রণালয়ের সচিব হিসেবে দায়িত্ব পালন দায়িত্ব পালন করেন।
প্রারম্ভিক জীবন
কে এম আলী আজম বাগেরহাটের মোল্লাহাট উপজেলার উদয়পুর গ্রামে জন্মগ্রহণ করেন। তিনি বিবাহিত।
কর্মজীবন
কে এম আলী আজম ২০ ডিসেম্বর ১৯৮৯ সালে বাংলাদেশ সিভিল সার্ভিসের প্রশাসন ক্যাডারের অষ্টম ব্যাচের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।
নাসরীন জাহান
নাসরীন জাহান (জন্ম: মার্চ ৫, ১৯৬৪) একজন বাংলাদেশী লেখক, ঔপন্যাসিক, এবং সাহিত্য সম্পাদক। আশির দশকের শুরু থেকে তিনি লেখালেখি শুরু করেন। উড়ুক্কু উপন্যাসের মাধ্যমে তিনি খ্যাতি লাভ করেন। এই উপন্যাসের জন্য লাভ করেন ফিলিপ্‌স সাহিত্য পুরস্কার। এছাড়া বাংলা সাহিত্যে সামগ্রিক অবদানের জন্য লাভ করেন বাংলা একাডেমি পুরস্কার।
প্রাথমিক জীবন
নাসরীন জাহান ১৯৬৪ সালে ৫ মার্চ বাংলাদেশের ময়মনসিংহ জেলার হালুয়াঘাটে জন্মগ্রহণ করেন। তার বাবা গোলাম আম্বিয়া ফকির ছিলেন সরকারী চাকুরিজীবী ও মা উম্মে সালমা ছিলেন গৃহিণী। বাবার চাকরির কারণে থাকতেন মামাবাড়িতে। ১৯৭১ সালে যুদ্ধ শুরু হলে তাকে আর তার ভাইকে ভারতের সীমান্তবর্তী এলাকায় তাদের এক মামীর বাড়িতে পাঠিয়ে দেওয়া হয়। যুদ্ধ শেষে ফিরে এসে ভর্তি হন শানকিপাড়া স্কুলে। যাতায়াতের সুবিধার জন্য থাকতেন ফুফুর বাড়িতে। ফুফুর এক মেয়ে ছিল শবনম জাহান। ফুফু তার নামের সাথে মিল রেখে মা-বাবার দেয়া নাম নাসরীন সুলতানা পরিবর্তন করে তার নাম রাখেন নাসরীন জাহান। স্কুলে পড়াকালীন পারভিন সুলতানা নামে এক বন্ধুর সাথে তার সখ্য গড়ে উঠে। সে বিদ্যাময়ী সরকারী বালিকা উচ্চ বিদ্যালয়-এ ভর্তি হলে তিনিও একই স্কুলে ভর্তি হন। ১৯৭৭ সালে শিশু একাডেমি থেকে লেখা চাওয়া হলে দুই বান্ধবী লেখা পাঠায়। দুজনের লেখা প্রকাশিত হয় সেই পত্রিকায়। নাসরীনের লেখা গল্পের নাম ছিল ছাপানো গল্পটা।
পারিবারিক জীবন
ব্যক্তিগত জীবনে নাসরীন জাহান কবি আশরাফ আহমেদের স্ত্রী। লেখালেখির সূত্রেই তার সাথে পরিচয় এবং সে থেকে প্রণয়। ১৯৮৩ সালে তারা বিয়ে করেন। তাদের এক মেয়ে। নাম অর্চি অতন্দ্রিলা।
কর্মজীবন
নাসরীন জাহান পাক্ষিক পত্রিকা অন্যদিনের সাহিত্য সম্পাদক। ১৯৯৭ সাল থেকে তিনি এই পত্রিকার সম্পাদকের দায়িত্বে রয়েছেন।
সাহিত্য জীবন
তার লেখা সম্পর্কে তার নিজের উক্তি "অনেকের কাছে আমার লেখার ভাষা জটিল বলে মনে হয়। কিন্তু আমি এভাবেই লিখি। আমার পাঠকরাও আমাকে এভাবে গ্রহণ করতে অভ্যস্ত।"
বহিঃসংযোগ
রকমারিতে নাসরিন জাহান
শাহজাহান চৌধুরী
শাহজাহান চৌধুরীবলতে যাদেরকে বোঝানো হতে পারে -
আল হাশওয়াহ জেলা
আল হাশওয়াহ জেলা হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ১৪২৭৪ জন।
হাঙ্গর
হাঙ্গর বা হাঙর (ইংরেজি: Shark) তরুণাস্থিবিশিষ্ট এক ধরনের সামুদ্রিক মাছের প্রায় ২২৫টি প্রজাতির জন্য ব্যবহৃত সাধারণ নাম। পৃথিবীর প্রায় সকল সাগর-মহাসাগরে এদের অস্তিত্ব থাকলেও মূলত গ্রীষ্মমণ্ডলীয় এবং অর্ধ-গ্রীষ্মমণ্ডলীয় অঞ্চলে এদের প্রাচুর্য দেখা যায়। কয়েকটি প্রজাতি সমুদ্র উপকূলে বসবাস করলেও অধিকাংশ গভীর সমুদ্রের উপরের তলে বসবাস করে। গভীর সমুদ্রে বসবাসকারী কিছু প্রজাতি আলোদায়ক অর্থাৎ আলো বিচ্ছুরণ করতে পারে। ধ্বংস এবং পরজীবীর হাত থেকে রক্ষার জন্য এদের দেহত্বকীয় ডেন্টিক্‌ল রয়েছে। এই ডেন্টিক্‌লের কারণে এদের প্রবাহী গতিবিদ্যায়ও প্রভূত সহায়তা হয়ে থাকে। এছাড়া তাদের প্রতিস্থাপনযোগ্য দাঁত রয়েছে। দাঁতগুলো খুব সুন্দর এবং প্রাচীন হাঙ্গরের এই একটি বৈশিষ্ট্যই তাদের মধ্যে রয়েছে। এদের প্রজাতিতে ব্যাপক তারতম্য পরিলক্ষিত হয়। এক হাতের সমান আকারের পিগমি হাঙ্গর রয়েছে, যেমন: Euprotomicrus bispinatus নামক গভীর সমুদ্রের হাঙ্গরের দৈর্ঘ্য মাত্র ২২ সেমি তথা ৯ ইঞ্চি। আবার তিমি হাঙ্গর হল বৃহত্তম মাছ যারা প্রায় ১২ মিটারের (৩৯ ফিট) মত লম্বা হতে পারে। যেমন: Rhincodon typus নামক প্রজাতিটি। Carcharhinus leucas প্রজাতিটি ষাঁড় হাঙ্গর হিসেবে পরিচিত। এই ষাঁড় হাঙ্গরই একমাত্র লবণাক্ত এবং মিঠা - উভয় পানিতে এমনকি ডেল্টার ভিতরেও সাঁতার কাটতে পারে।
কঙ্কাল
হাড়বিশিষ্ট মাছ এবং ভূমিস্থিত মেরুদণ্ডী প্রাণী থেকে হাঙ্গরের কঙ্কাল অনেক পৃথক ধরনের। হাঙ্গর এবং অন্যান্য তরুণাস্থিবিশিষ্ট মাছের (চাঁদা মাছ এবং শংকর মাছ) কঙ্কাল রাবারের মতো তরুণাস্থি দ্বারা গঠিত। তরুণাস্থি এক ধরনের কলা যা হাড়ের থেকে অনেক হালকা এবং নমনীয়। চাঁদা এবং শংকর মাছের মতো হাঙ্গরের চোয়াল ক্রেনিয়ামের সাথে সংযুক্ত নয়। চোয়ালের সমতল পৃষ্ঠ মেরুদণ্ডী এবং গ্রিল আর্চের মতো যার অতিরিক্ত অবলম্বন ও শক্তির দরকার হয়। কারণ শারীরিক পীড়নের অনেকাংশ বহন করতে হয় এই চোয়ালকে। চোয়ালের এই পৃষ্ঠে এক ধরনের ষড়ভূজীয় ক্ষুদ্র তলের স্তর রয়েছে যার নাম "টেসেরি"। এটি মূলত ক্যালসিয়াম লবণের কেলাসিত ব্লকের সমন্বয়ে গঠিত একটি মোজাইকের মত। এই মোজাইক এই অঞ্চলে বিশেষ শক্তি যুগিয়ে থাকে যা হাড়বিশিষ্ট মাছের চেয়ে বেশি।
সাধারণত হাঙ্গরের চোয়ালে টেসেরির কেবল একটি স্তর থাকে। কিন্তু বৃহৎ নমুনা বিশ্লেষণ করে দেখা গেছে, তাদের ক্ষেত্রে (যেমন: ষাঁড় হাঙ্গর, বাঘ হাঙ্গর এবং বৃহৎ সাদা হাঙ্গর) শরীরের আকারের উপর নির্ভর করে দুই বা ততোধিক স্তর থাকতে পারে। একটি বৃহৎ সাদা হাঙ্গরের চোয়ালে এমনকি পাঁচটি স্তর পাওয়া গিয়েছিল। এদের রস্ট্রামের (ঠোঁটের) তরুণাস্থি শক্তির প্রভাব শোষণের জন্য অনেকটা স্পঞ্জি এবং নমনীয় হতে পারে। এদের ডানার কঙ্কাল অনেক দীর্ঘ এবং এক ধরনের নরম ও অবিচ্ছিন্ন রশ্মি দ্বারা ঠেস দেয়া থাকে। এই রশ্মির নাম সেরাটোট্রিকিয়া। চুল এবং পালকের মধ্যে শৃঙ্গের মত কঠিন কেরাটিন সজ্জিত করে গঠিত স্থিতিস্থাপক প্রোটিনের ফিলামেন্ট থাকে। পুরুষ হাঙ্গরের পেলভিক ডানার ভিতরের অংশ পরিবর্তিত হয়ে এক জোড়া সিগার বা সসেজে পরিণত হয়েছে। এরাই জননাঙ্গ গঠন করে যার অপর নাম "ক্ল্যাসপার"। ক্ল্যাসপারের মাধ্যমেই অন্তর্নিষেক সাধিত হয়।
খুলনা-৬
খুলনা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০৪নং আসন।
সীমানা
খুলনা-৬ আসনটি খুলনা জেলার কয়রা উপজেলা, পাইকগাছা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ মোঃ নূরুল হক বিনা প্রতিদ্বন্দ্বিতায় নির্বাচিত হন।
পলকজুঁই
thumb|
পলকজুঁই (বৈজ্ঞানিক নাম: Ixora undulata) যা পলকাজুঁই, পালুকাজুঁই ইত্যাদি নামেও পরিচিত একধরনের বড়সড় ধরনের গুল্ম এবং ছোট আকৃতির চিরসবুজ গাছ। দেখতে রঙ্গনের মত যদিও পাতা ও ফুলের গড়ন রঙ্গন থেকে অনেকটাই আলাদা। সুঘ্রাণের জন্য এই গাছের খ্যাতি আছে।
আবাস
গাছটির আদি আবাস পশ্চিম ভারত।
আকার
পলকজুঁই প্রায় চার মিটার পর্যন্ত উঁচু হতে পারে এবং মাঝারি উচ্চতার গাছ। সারা বছরই পর্যায়ক্রমে নতুন পাতা গজায়। অসংখ্য ডালপালা ও পাতায় সজ্জিত বৃক্ষ। পাতা ৮ থেকে ১২ সেন্টিমিটার লম্বা, আয়তাকার, মসৃণ ও উজ্জ্বল সবুজ। পাতায় বোঁটা নেই বললেই চলে, কিংবা থাকলে বেশ খাটো। বসন্তের শেষ ভাগে ও গ্রীষ্মের শুরুতে সারা গাছ ভরে বড় বড় থোকায় ফুল ফোটে। ফুলের রং সাদা, ছোট ও সুগন্ধি। দল নল এক সেন্টিমিটার লম্বা ও পাপড়ির সংখ্যা চার। পাপড়ি নল মসৃণ, আট মিলিমিটার পর্যন্ত লম্বা, খণ্ডক আয়তাকার, আগা ভারী ও চার মিলিমিটার দীর্ঘ। ফল ছোট, চার-পাঁচ মিলিমিটার চওড়া, গোলাকার ও কালো। বীজ ছাড়া শিকড় থেকেও চারা গজাতে পারে।
প্রেম টেম
প্রেম টেম হলো ২০২১ সালের বাংলা ভাষার প্রণয়ধর্মী চলচ্চিত্র, যা রচনা ও পরিচালনা করেছেন অনিন্দ্য চট্টোপাধ্যায়। এটি ১২ ফেব্রুয়ারি ২০২১-এ প্রেক্ষাগৃহে মুক্তি পেয়েছিল।
মোহাম্মদ কোরবান আলী
মোহাম্মদ কোরবান আলী (১৪ ফেব্রুয়ারি ১৯৪৪-২ আগস্ট ২০১৬) বাংলাদেশের কুষ্টিয়া জেলার রাজনীতিবিদ, কুষ্টিয়া-১ (দৌলতপুর) আসনের সংসদ সদস্য ও প্রতিমন্ত্রী ছিলেন।
জন্ম ও প্রাথমিক জীবন
মোহাম্মদ কোরবান আলী ১৪ ফেব্রুয়ারি ১৯৪৪ সালে কুষ্টিয়া জেলার দৌলতপুর উপজেলার আল্লারদর্গায় জন্মগ্রহণ করেন।
রাজনৈতিক জীবন
মোহাম্মদ কোরবান আলী জাতীয় পার্টির ভাইস চেয়ারম্যান ও কুষ্টিয়া জেলা জাতীয় পার্টির আহ্বায়ক ছিলেন। তিনি ছিলেন সাবেক খাদ্য প্রতিমন্ত্রী। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন।
মৃত্যু
কোরবান আলী ২ আগস্ট ২০১৬ ঢাকার ধানমন্ডির ইডেন মাল্টিকেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে কুষ্টিয়ার আল্লার দরগাহ এলাকার পারিবারিক কবরস্থানে সমাহিত করা হয়
অ্যান্ডিসাইট
অ্যান্ডিসাইট ( অথবা ) একটি আগ্নেয় শিলা এবং এটি অ্যাফনাইটিক থেকে  পোরফিরাইটিক(আগ্নেয় শিলার প্রকার) প্রকৃতির হয়। প্রকৃতিগত দিক দিয়ে এটি ব্যাসল্ট ও রাইয়োলাইটের মধ্যবর্তী  যাতে ৫৭ - ৬৩% সিলিকন ডাইঅক্সাইড (SiO2) বর্তমান। অ্যান্ডিসাইটের প্রধান খনিজ উপাদানগুলির মধ্যে সবচেয়ে বেশি পরিমানে প্লেজিওক্লেজ সহ পাইরোক্সিন বা হর্নব্লেন্ডের উপস্থিতি লক্ষ্য করা যায়। এছাড়া আনুষঙ্গিক খনিজ হিসাবে আছে  ম্যাগনেটাইট, জিরকন, এপাটাইট, ইলমেনাইট, বায়োটাইট এবং গারনেট। এছাড়াও অন্যান্য উপাদানের মধ্যে স্বল্প পরিমানে ক্ষারযুক্ত ফিল্ডস্পার এবং অন্যান্য আগ্নেয় শিলার মতোই প্রচুর পরিমানে কোয়ার্টজ-ফিল্ডস্পারের উপস্থিতিও লক্ষ্য করা যায়।
বহিরাগত দিক দিয়ে অ্যান্ডিসাইট, প্লুটোনিক ডায়ারাইটের সমতুল্য হিসাবে বিবেচিত হয়। ভূত্বকের অভ্যন্তরে যেখানে দুটি মহাদেশীয় পাত একে ওপরের উপর অবস্থান করে সেই স্থানকে বলা হয় সাবডাকসান জোন। এই সাবডাকসান জোনের উলম্ব স্থানেই বেশিরভাগ আগ্নেয়গিরির মুখ অবস্থান করে। এইরূপ অনেক সক্রিয় আগ্নেয়গিরির শৃঙ্খলকে আর্ক্ বা আইস্ল্যাণ্ড আর্ক্  নামে অভিহিত করা হয়। সাবডাকসান জোনের উপরিস্থিত আইস্ল্যাণ্ড আর্কের গঠনগত উপাদানের মধ্যে অ্যান্ডিসাইট অন্যতম প্রধান উপাদান। ভূত্বকের পুরু, বিস্তৃত অংশ যা মহাদেশ বা অন্যান্য বৃহৎ ভূখণ্ডের সৃষ্টি করে, তাকে কন্টিনেন্টাল ক্রাস্ট বা মহাদেশীয় ভূত্বক নামে অভিহিত করা হয়। এই মহাদেশীয় ভূত্বকের উপাদান বিশ্লেষণ করলে গড় মাত্রার দিক দিয়ে অ্যান্ডিসাইটের পরিমাণ সবচেয়ে বেশি পাওয়া যায়। মঙ্গল গ্রহের আবরণ বা ভূমিভাগেও উল্লেখযোগ্য পরিমানে ব্যাসল্টের সাথে অ্যান্ডিসাইট বর্তমান। অ্যান্ডিসাইট নামটি প্রধানত আন্দিজ পর্বতমালা থেকে প্রাপ্ত।
আইসল্যান্ড আর্কে মেল্ট উৎপাদন
আগ্নেয়গিরি থেকে লাভা নিষ্কাশন এবং তা ভূত্বকের অভ্যন্তরে অনুপ্রবেশে পর ব্যাথোলিথস এবং হাইপাবিসাল প্রস্তরে রূপান্তরিত হওয়ার প্রক্রিয়া ম্যাগমাটিসম -এর অন্তর্ভুক্ত। আইসল্যান্ড আর্কে ম্যগমাটিসম প্রক্রিয়া ভূপৃষ্ঠের গভীরে অবস্থিত সাবডাকসান প্লেটের পারস্পরিক ক্রিয়ার ফলে, সাবডাকসান প্লেটের শঙ্কু আকৃতির সংযোগস্থল থেকে উৎপন্ন হয়।দুটি সাবডাকসান প্লেটের পারস্পরিক প্রক্রিয়া চলাকালীন মহাসাগরীয় ভূত্বকে ক্রমবর্ধমান চাপ এবং তাপমাত্রার প্রভাব পরে,যার ফলে তার রূপান্তর ঘটে। জলবাহী খনিজগুলি যেমন অ্যামবিবোল, জাইলোাইটস, ক্লোরাইট ইত্যাদি (যা মহাসাগরীয় লিথোস্ফিয়ারে উপস্থিত রয়েছে)  আর্দ্রতাশূন্য হয়ে স্থিতিশীল, অ্যানহাইড্রাস রূপে পরিবর্তিত হওয়ার সময় জল এবং দ্রবণীয় উপাদান ত্যাগ করে যা সাবডাকসান প্লেটের শঙ্কু আকৃতির সংযোগস্থলের উপর ছড়িয়ে পরে ও তার অভ্যন্তরেও প্রবেশ করে যার ফলে তার উপরিস্থ আচ্ছাদন, মধ্যবর্তী অংশ এবং অভ্যন্তরীণ ভূপৃষ্ঠের গভীরে অবস্থিত উপাদানগুলির কাঠিন্য কমে যায় এবং তাদের আংশিক গলন বা পার্শিয়াল মেল্টিং প্রক্রিয়া শুরু হয়। আংশিক গলনের ফলে সাবডাকসান প্লেটের অভ্যন্তরীণ উপাদানগুলির ঘনত্ব কমে যায় এবং তা স্ফীত ও উপরিভাগে উত্থিত হতে থাকে এবং ধীরে ধীরে সাবডাকসান প্লেটের সংযোগস্থলের নিম্নভাগ স্পর্শ করে। সাবডাকসান প্লেটের শঙ্কু আকৃতির সংযোগস্থলে অবস্থিত আংশিক গলিত উপাদান বা মেল্ট প্রধানত ব্যাসালটিক রচনার, তবে তাদের মধ্যে দ্রবণীয় উপাদানগুলিরও (যেমন: পটাসিয়াম (K), বেরিয়াম (Ba)) এবং সীসা (Pb)) স্বতন্ত্র ও সমৃদ্ধ উপস্থিতি রয়েছে যেগুলি সাধারণত প্লেটের উপরিস্থ আচ্ছাদন থেকে মিশ্রিত হয়। যদিও এই প্রক্রিয়ায় মহাসাগরীয় ভূত্বকে মেল্ট তৈরী হওয়ার প্রমাণ আছে কিন্তু তিনটি পারস্পরিক উপাদান (ভূত্বক, পলি এবং শঙ্কু আকৃতির সংযোগস্থল) -এর অবদান নিয়ে মতবিরোধ আছে।
এইভাবে গঠিত ব্যসাল্ট ভগ্নাংশ স্ফটিককরণ, ভূত্বকের আংশিক গলন বা ম্যাগমা মিশ্রণের মাধ্যমে অ্যান্ডিসাইট গঠনে সহায়তা করে, যার সবগুলিই নিচে আলোচনা করা হয়েছে।
অ্যানডিসাইটের উৎস
অ্যান্ডিসাইট সাধারণত একে উপরের উপর অবস্থিত দুটি মহাদেশীয় পাত যা কনভার্জেন্ট প্লেট নামে পরিচিত, তার সংযোগস্থলে উৎপন্ন হয় কিন্তু ঘটনাচক্রে কনভার্জেন্ট প্লেটের অন্যান্য স্থলেও অ্যান্ডিসাইটের উদ্ভব হতে দেখা গেছে। মধ্যবর্তী প্রকৃতির আগ্নেয় শিলা বিভিন্ন পদ্ধতিতে উদ্ভূত হয়,
আংশিক গলন প্রক্রিয়া
আংশিক গলিত ব্যাসল্ট লাভারূপে উর্দ্ধমুখে গমন করে যতক্ষননা তা একে উপরের উপর অবস্থিত মহাদেশীয় পাতের ভিত অবধি পৌঁছায়। সেখানে পৌঁছনোর পর দুটি ঘটনা ঘটতে পারে, ১) গলিত ব্যাসল্ট ভূত্বকের আবরণের নিচে জমে গিয়ে একটা স্তর গঠন করে যে প্রক্রিয়াকে বলা হয় আন্ডারপ্লেটিং, অথবা ২)তারা একে ওপরের উপর অবস্থিত মহাদেশীয় পাতের অভ্যন্তরীণ ফাঁকে প্রবেশ করে ডাইক হিসাবে জমা হয়। যদি ব্যাসল্ট আন্ডারপ্লেটিং প্রক্রিয়ার মধ্যে দিয়ে যায় তাহলে তা ভূত্বকের আবরণের নিম্ন অংশে তাপ সরবরাহ করে গলাতে সাহায্য করে এবং তার ফলে আবরণের নিম্ন অংশের সেই স্থানটি দুর্বল হয়ে পরে। কিন্তু তাপ সরবরাহকারী মডেল বা হিট ট্রান্সফার মডেল অনুযায়ী লাভারূপী আংশিক গলিত ব্যাসল্টের স্তর মোটামুটি ১১০০–১২৪০ °C তাপ সরবরাহ করে যা ভূত্বকের নিম্ন অংশের অ্যামফিবোলাইট উপাদানকে গলানোর জন্য যথেষ্ট নয়। যাই হোক, এই আংশিক গলিত ব্যাসল্ট ভূত্বকের আবরণের উপরি অংশের পেলিটিক উপাদানকে গলাতে সক্ষম। আইসল্যান্ড আর্কে অ্যান্ডিসাইটিক লাভার উৎপাদন 'পার্শিয়াল মেল্টিং' প্রক্রিয়ার কারণেই সম্ভব হয়।
ম্যাগমা মিশ্রণ
মহাদেশীয় আর্কে, যেমন আন্দিজ, প্রায়শই ম্যাগমা অগভীর ভূত্বকের অভ্যন্তরে প্রবেশ করে ম্যাগমা চেম্বার গঠন করে। এই ম্যাগমা ভাণ্ডারে সঞ্চিত ম্যাগমা ভগ্নাংশ স্ফটিককরণ এবং আংশিক গলন এই দুই প্রক্রিয়াতেই পরিবর্তিত হয় এবং ধীরে ধীরে রায়োলাইটিক প্রকৃতি ধারণ করার দিকে এগোতে থাকে। এর ফলে সময়ের সাথে সাথে সঞ্চারিত ম্যাগমা তাপ নিঃসরণ করে ঠান্ডা হতে থাকে। সক্রিয় থাকার জন্য ম্যাগমা ভান্ডারকে তার অভ্যন্তরীণ ব্যাসল্ট মেল্ট -এ অবিরত তাপ প্রদান করতে হয়। যখন ব্যাসল্ট উপাদান পরিবর্তনকারী রায়োলাইটিক উপাদানের সঙ্গে মিলিত হয়যখন তা পরিবর্তিত হয়ে ব্যাসল্ট ও রায়োলাইটের মধ্যবর্তী অ্যান্ডিসাইটিক প্রকৃতি ধারণ করে।
মেটাসমোমাইজড ম্যান্টলের আংশিক গলে যাওয়া
দ্বীপ আর্কগুলিতে উচ্চ-ম্যাগনেসিয়াম অ্যান্ডিসাইটগুলি আদিম প্রকৃতির হয়, যা মেটাসোমাইজাইজড ম্যান্টল থেকে উৎপন্ন হয়। পরীক্ষামূলক প্রমাণ অনুযায়ী যে ক্ষয়যুক্ত ম্যান্টল শিলা ক্ষারীয় তরলের সংস্পর্শে রয়েছেতা হাই-ম্যাগনেসিয়াম অ্যান্ডিসাইটের উৎপাদন করতে সক্ষম।
মহাশূন্যে অ্যান্ডিসাইট
২০০৯ সালে, গবেষকরা যে দুটি উল্কায় অ্যান্ডিসাইট আবিষ্কার করেছিলেন। এগুলি অ্যান্টার্কটিকের নুনাটাক্স তুষারক্ষেত্রে আমেরিকার অনুসন্ধানের সময় আবিষ্কার করা হয়েছিল। এই খোঁজের ফলে সম্ভবত অ্যান্ডিসাইট উৎপন্ন করার একটি নতুন পদ্ধতির আবিষ্কার হতে পারে।
সাইলেসিয় উইকিপিডিয়া
সাইলেসিয় উইকিপিডিয়া (সাইলেসিয়ঃ Ślōnskŏ Wikipedyjŏ) হচ্ছে অনলাইন বিশ্বকোষ উইকিপিডিয়ার সাইলেসিয় ভাষার সংস্করণ। ২৬ মে ২০০৮ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা টি।
ক্যালগারি ইসলামিক স্কুল
ক্যালগারি ইসলামিক স্কুল কানাডার অ্যালবার্টা প্রদেশের ক্যালগারি শহরের উত্তর-পূর্ব অঞ্চলে অবস্থিত একটি শিক্ষাপ্রতিষ্ঠান। স্কুলটিকে কখনও কখনও সংক্ষেপে "সিআইএস" বলা হয়। স্কুলটি আকরাম জুমুয়া মসজিদের সাথে সংযুক্ত (এটি এনই মসজিদ নামেও পরিচিত)।
শিক্ষায়তনিক
স্কুলটি কিন্ডারগার্টেন গ্রেড থেকে দ্বাদশ শ্রেণী পর্যন্ত পড়ায় এবং স্কুলের মধ্যে একটি ডে-কেয়ারও (শিশু যত্ন কেন্দ্র) রয়েছে। যারা কুরআন মুখস্থ করতে চায় তাদের জন্য বিদ্যালয়ের মধ্যে একটি তাহফিজ বা কুরআন মুখস্থকরণ কার্যক্রম রয়েছে পাশাপাশি তাদের স্বাভাবিক শিক্ষা সম্পন্ন করার ব্যবস্থা রয়েছে। একাডেমিক পাঠ্যক্রম ছাড়াও বিদ্যালয়টি আরবি, কুরআনিক স্টাডিজ এবং ইসলামিক স্টাডিজ পড়ায়।
স্কুলটিতে ৯০০ এরও বেশি শিক্ষার্থী রয়েছে এবং শিক্ষার্থীদের ধরন বৈচিত্র্যময়। অনেক শিক্ষার্থীরা মধ্যপ্রাচ্য এবং দক্ষিণ এশিয়ার অনেক দেশ থেকে এসেছে।
মিঃ রমি এলহামালভী স্কুলটির অধ্যক্ষ হিসাবে দায়িত্ব পালন করছেন।
ইতিহাস
১৯৯২ সালে ক্যালগারি ইসলামিক স্কুলটি প্রতিষ্ঠিত হয়েছিল।
২০১৫ সালের জুলাই মাসে ক্যালগারি ইসলামিক স্কুল এবং মুসলিম কমিউনিটি ফাউন্ডেশন অফ ক্যালগারি (এমসিএফসি) প্যালিসার আঞ্চলিক বিদ্যালয়ের সাথে প্যালিসারের মধ্যে একটি বিকল্প স্কুল কার্যক্রম হওয়ার জন্য একটি চুক্তি করে। এই অংশীদারত্বটি ক্যালগারি ইসলামিক স্কুলের জন্য ধর্মীয় ও সাংস্কৃতিক বিশ্বাস এবং মূল্যবোধকে সম্মান জানিয়ে শিক্ষার্থীদের জন্য শিক্ষাগত সুযোগগুলি আরও উন্নত করার দুর্দান্ত সুযোগ নিয়ে এসেছে।
এলুরু (গ্রামীণ)
এলুরু গ্রামীণ হলো ভারতের অন্ধ্র প্রদেশের পশ্চিম গোদাবরী জেলার এলুরু শহরের একটি আংশিক আউট গ্রোথ। এটি এলুরু রাজস্ব বিভাগের এলুরু মণ্ডলে অবস্থিত। এছাড়া এটি এলুরুর পৌরসভার একটি আসন।
ভূগোল
এটি কোল্লেরু হ্রদের উত্তর দিকে অবস্থিত।
পরিবহন
অন্ধ্র প্রদেশ রাজ্য সড়ক পরিবহন কর্পোরেশন এলুরু ও ভীমাবরম থেকে এলুরু গ্রামীণ পর্যন্ত বাস পরিবহন করে। এলুরু হলো নিকটবর্তী রেলওয়ে স্টেশন।
আগ্রা প্রেসিডেন্সি
আগ্রা প্রেসিডেন্সি ব্রিটিশ ভারতের ছয়টি উত্তর-পশ্চিম প্রদেশগুলির মধ্যে একটি ছিল (যা ১৯ তম শতাব্দীর প্রথমার্ধে বিভক্ত আটটি পৃথক প্রশাসনের মধ্যে গঠিত হয়েছিল)। এটি একটি এলাকা নিয়ে গঠিত ছিল       এবং  জনসংখ্যা ছিল প্রায় ৪৫,০০,০০০ জন।
১৮৩৪ সালের ১৪ নভেম্বর ভারত সরকার আইন ১৮৩৩ এর অধীনে সমর্পিত ও বিজিত প্রদেশগুলির পুনর্গঠন ও পুনর্গঠনের মাধ্যমে আগ্রার প্রেসিডেন্সি প্রতিষ্ঠিত হয়। স্যার সিটি মেটকফিকে প্রেসিডেন্সির নতুন গভর্নর নিযুক্ত করা হয়। যাইহোক, ১৮৩৫ সালে সংসদ আরেকটি আইন (আইন ৫ এবং ৬, উইলিয়াম চতুর্থ, ক্যাপ ৫২) এই অঞ্চলকে উত্তর-পশ্চিমাঞ্চলীয় প্রদেশ হিসাবে এলাকাটি নামকরণ করা হয়, এই সময় লেফটেন্যান্ট-গভর্নর দ্বারা পরিচালিত হয়। ১৮৩৬ সালের ১ জুন পর্যন্ত আগ্রা প্রেসিডেন্সি স্থায়ী হয়।
তথ্যসূত্র
<references group="" responsive="1">
ব্রুকভিউ, নিউ ইয়র্ক
<templatestyles src="Module:Infobox/styles.css"> ব্রুকভিউ, নিউ ইয়র্ক হল স্কোডাক, নিউ ইয়র্ক এবং ক্যাসলটন, নিউ ইয়র্কের ঠিক বাইরে অবস্থিত একটি ছোট গ্রাম ।
ব্রুকভিউ গ্রামটির নামকরণ করা হয়েছে মুর্ডেনার কিল নামক নদীর নামে, যেই নদী হ্যামলেটের মধ্য দিয়ে প্রবাহিত। এখানে ব্রুকভিউ রোড নামক সড়ক রয়েছে, যা পূর্ব গ্রীনবুশ থেকে ব্রুকভিউ হয়ে ক্যাসেলটন-অন-হাডসন, নিউ ইয়র্ক পর্যন্ত দীর্ঘ।। ব্রুকভিউ রোডের একটি ছোট অংশ ব্রুকভিউ এর মধ্য দিয়ে গিয়েছে। ব্রুকভিউ রোডের একটি অংশ নিউ ইয়র্ক স্টেট রুট ১৫০ এর অংশ। ব্রুকভিউ অঞ্চলটি একটি আবাসিক অঞ্চল। ২০ শতকের মাঝামাঝি পর্যন্ত এখানে একটি ট্রেন স্টেশন ছিল।
বুলাকীপুর ইউনিয়ন
বুলাকিপুর ইউনিয়ন বাংলাদেশের রংপুর বিভাগের দিনাজপুর জেলার ঘোড়াঘাট উপজেলার অন্তর্গত একটি ইউনিয়ন পরিষদ। এটি ৯৭.১৮ কিমি২ (৩৭.৫২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,৯৮৬ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ২৭টি।
ইশা সাহা
ইশা সাহা একজন ভারতীয় বাঙালি অভিনেত্রী। ইশা সাহা অভিনীত চলচ্চিত্রগুলির মধ্যে উল্লেখযোগ্য চলচ্চিত্রগুলো হল প্রজাপতি বিস্কুট, গুপ্তধনের সন্ধানে,  দুর্গেশগড়ের গুপ্তধন এবং সোয়েটার । ইশা একজন আইন বিষয়ের ছাত্রী । তবে তিনি স্টার জলসার ঝাঁঝ লবঙ্গ ফুল (শ্রী ভেঙ্কটেশ ফিল্মস) ধারাবাহিকে লবঙ্গ চরিত্রে অভিনয়ের মধ্য দিয়ে অভিনয় জগতে পদার্পণ করেন ।
শৈশব এবং শিক্ষা
ঈশা সাহার জন্ম কলকাতায়। ইশা সাহা কলকাতা বিশ্ববিদ্যালয়ের আইন বিভাগ (হাজরা ক্যাম্পাস) থেকে থেকে বি.এ.এল.এল.বি পাস করেছেন। তিনি ২০১৬ সালে স্টার জলসার ঝাঁঝ লবঙ্গ ফুলের সাথে লবঙ্গ চরিত্রে একটি টেলিভিশন শিল্পী হিসাবে তার ক্যারিয়ার শুরু করেছিলেন।
অভিনয় জীবন
তার অভিনয় জীবন ২০১৬ সালে স্টার জলসা'র ঝাঁঝ লবঙ্গ ফুল (শ্রী ভেঙ্কটেশ ফিল্মস) ধারাবাহিকে লবঙ্গ চরিত্রে অভিনয়ের মধ্য দিয়ে  শুরু হয় । ইশা সাহা অভিনীত প্রথম চলচ্চিত্র হল প্রজাপতি বিস্কুট। এই চলচ্চিত্রটি পরিচালনা করেন অনিন্দ্য চট্টোপাধ্যায় এবং চলচ্চিত্রটি ২০১৭ সালের ২২ সেপ্টেম্বর।  চলচ্চিত্রটিতে ইশা সাহার বিপরীতে নবাগতা  খেয়া চট্টোপাধ্যায়কে অভিনয় করতে দেখা যায় । ছবিটি বক্স-অফিসে সাফল্য পায় এবং ১৪ দিনে এই ছবির আয় ছিল ২.১৫ কোটি টাকা । পরের বছর ২০১৮ সালে গুপ্তধনের সন্ধানে নামে একটি গোয়েন্দা কাহিনি-ভিত্তিক ছবিতে অভিনয় করেন । এই ছবিটি পরিচালনা করেন ধ্রুব বন্দ্যোপাধ্যায় । ২০১৮ সালের ২৭ এপ্রিল মুক্তি পায় ছবিটি । ছবির প্রধান চরিত্র সোনাদার (আবীর চট্টোপাধ্যায়) ভাইপো আবীরের (অর্জুন চক্রবর্তী) ঘনিষ্ঠ বান্ধবী ঝিনুক''-এর চরিতে অভিনয় করেন তিনি । এই ছবিটিও বক্স-অফিসে দারুণ সাফল্য লাভ করে ।
২০১৯ সালে সোয়েটার ছবিতে অভিনয় করেন। ছবিটি পরিচালনা করেন শিলাদিত্য মৌলিক। ছবিটি দর্শকমহলে অনেক প্রশংসা লাভ করে। এই ছবিটি খুব সাদাসিধা একটি মেয়ের চরিত্রে তিনি অভিনয় করেছেন। এই সিনেমার গানগুলিও অত্যন্ত সুন্দর ও জনপ্রিয়, বিশেষ করে উল্লেখ করতে হয় প্রেমে পরা বারণ গানটির কথা, গানটি গেয়েছেন লগ্নজিতা চক্রবর্তী।
কপিলি নদী
ডান|থাম্ব|250x250পিক্সেল| নগাঁও শহরের কাছে কোপিলি নদী কপিলি নদী (কপিল ঋষির নামে নামাঙ্কিত) উত্তর-পূর্ব ভারতের একটি আন্তঃরাজ্য নদী। নদীটি মেঘালয় এবং আসাম রাজ্যের মধ্যে দিয়ে প্রবাহিত এবং আসাম রাজ্যে ব্রহ্মপুত্র নদের দক্ষিণ তীরের বৃহত্তম উপনদী।
আহমেদ রেজা রুবেল
আহমেদ রেজা রুবেল একজন বাংলাদেশী থিয়েটার, টেলিভিশন এবং চলচ্চিত্র অভিনেতা। তিনি তার কর্মজীবন শুরু করেন সেলিম আল দীনের "ঢাকা থিয়েটার" দলের মাধ্যমে। পরবর্তীতে তিনি বাণিজ্যিক সিনেমাসহ মোট ছয়টি চলচ্চিত্রে অভিনয় করেন। তারপর তিনি চলচ্চিত্র শিল্প ছেড়ে টেলিভিশন নাটকে অভিনয় করা শুরু করেন এবং সফল হন।